અમદાવાદમાં પણ આજે એસજી હાઇવે પર ઠાકોર સેના અને અલ્પેશ ઠાકોર દ્વારા ઉગ્ર વિરોધ પ્રદર્શન કરવામાં આવ્યું હતું. ઠાકોર સમાજ દ્વારા અલ્પેશ ઠાકોરની આગેવાનીમાં એસજી હાઇ વે પર દૂધ રસ્તા પર ઢોળીને વિરોધ નોંધાવવામાં આવ્યો હતો. જે બાદ પોલીસે અલ્પેશ ઠાકોર અને તેના કાર્યકરોની અટક કરી છે. ઉલ્લેખનીય છે કે સુરતમાં પણ કાપડ ઉદ્યોગના વેપારીઓએ જીએસટી સામે પોતાનો વિરોધ દર્શાવ્યો હતો. અને આ વિરોધ પ્રદર્શનમાં વેપારીઓ પર પોલીસે લાઠીચાર્જ પણ કર્યો હતો. જે બાદ વેપારીઓ હડતાળ પર ઉતર્યા હતા. ત્યારે બીજી તરફ આજે અલ્પેશ ઠાકોર પણ પોતાની માંગણીઓ સાથે અમદાવાદ ખાતે વિરોધ પ્રદર્શન પર ઉતર્યા હતા.